CELEX: 52013JC0002
Language: hu
Date: 2013-03-08
Title: Együttes javaslat A TANÁCS RENDELETE a szíriai helyzetre tekintettel korlátozó intézkedések meghozataláról szóló 36/2012/EU rendelet módosításáról

|
			
		
		
		52013JC0002
		
			Együttes javaslat A TANÁCS RENDELETE a szíriai helyzetre tekintettel korlátozó intézkedések meghozataláról szóló 36/2012/EU rendelet módosításáról /* JOIN/2013/02 final - 2013/0079 (NLE) */
			
				
		
		
			
			   	INDOKOLÁS
(1)                   
2013. február 28-án a Tanács elfogadta a Szíriával
szembeni korlátozó intézkedésekről szóló 2012/739/KKBP határozat
módosításáról szóló 2013/109/KKBP határozatot.[1]
A határozatban a Tanács módosította a fegyverembargóra és az azzal
összefüggő technikai segítségnyújtási tilalomra vonatkozó eltérések
hatályát. 
(2)                   
A technikai segítségnyújtásra vonatkozó tilalmakat
uniós szinten a 36/2012/EU tanácsi rendelet hajtja végre. A 36/2012/EU
rendeletet ezért a módosításnak megfelelően helyesbíteni szükséges.
(3)                   
Ezen intézkedések végrehajtása az Unió további
fellépését igényli.
2013/0079 (NLE)
Együttes javaslat
A TANÁCS RENDELETE
a szíriai helyzetre tekintettel korlátozó
intézkedések meghozataláról szóló 36/2012/EU rendelet módosításáról

AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 215. cikkére, 
tekintettel az Unió külügyi és
biztonságpolitikai főképviselője és az Európai Bizottság együttes
javaslatára,
mivel:
(1)       A Tanács 2012. január 18-án
elfogadta a szíriai helyzetre tekintettel korlátozó intézkedések meghozataláról
szóló 36/2012/EU tanácsi rendeletet[2],
hogy hatályba léptesse a Szíriával szembeni korlátozó intézkedésekről
szóló, 2011. december 1-jei 2011/782/KKBP tanácsi határozatban előírt
intézkedéseket.[3]
A 2012/739/KKBP határozat hatályon kívül helyezte és felváltotta a
2011/782/KKBP határozatot. 
(2)       A Szíriával szembeni
korlátozó intézkedésekről szóló 2012/739/KKBP határozat módosításáról
szóló, 2013. február 28-i 2013/109/KKBP tanácsi határozat[4] a technikai segítségnyújtással
kapcsolatos további eltéréseket tartalmaz.
(3)       Ezek az intézkedések az
Európai Unió működéséről szóló szerződés hatálya alá tartoznak,
ezért végrehajtásukhoz uniós szintű jogszabály szükséges, különösen a
tagállamokban tevékenykedő gazdasági szereplők által történő
egységes alkalmazásuk biztosítása céljából.
(4)       A 36/2012/EU rendeletet ezért
ennek megfelelően módosítani kell,
ELFOGADTA EZT A RENDELETET:
1. cikk
A 36/2012/EU rendelet a következőképpen
módosul:
A 3. cikk (2) bekezdése helyébe a
következő szöveg lép: 
„Az (1) bekezdéstől eltérve az abban
foglalt tilalmak nem alkalmazandók az alábbiakhoz kapcsolódó technikai
segítségnyújtásra, finanszírozásra vagy pénzügyi támogatásra:
–                        
technikai segítségnyújtás, amelyet kizárólag az
ENSZ Csapatszétválasztási Megfigyelő Hadereje (UNDOF) támogatására
szánnak,
–                        
a humanitárius vagy védelmi célokat, illetve a
polgári lakosság védelmét szolgáló, vagy az ENSZ és az Európai Unió
intézményépítő programjaihoz vagy az Európai Unió és az ENSZ
válságkezelési műveleteihez, vagy a Szíriai Forradalmi és Ellenzéki
Erők Nemzeti Koalíciójának szánt, a polgári lakosság védelmét szolgáló,
halált nem okozó katonai felszerelések, illetve belső elnyomásra
használható felszerelések;
–                        
kizárólag az Európai Unió és tagállamai Szíriában
tartózkodó személyzetének védelmét szolgáló, illetve a Szíriai Forradalmi és
Ellenzéki Erők Nemzeti Koalíciójának szánt, a polgári lakosság védelmét
szolgáló, ballisztikai védelmet nyújtó anyagokkal gyártott vagy ellátott nem
harci járművek; 
–                        
a Szíriai Forradalmi és Ellenzéki Erők Nemzeti
Koalíciójának szánt, a polgári lakosság védelmét szolgáló technikai
segítségnyújtás, közvetítői szolgáltatás és egyéb szolgáltatás;
azzal a feltétellel, hogy egy ilyen
rendelkezést először a III. mellékletben felsorolt webhelyeken
feltüntetett, hatáskörrel rendelkező tagállami hatóságnak kell
jóváhagynia.”
2. cikk
Ez a rendelet az Európai Unió Hivatalos
Lapjában való kihirdetését követő napon lép hatályba.
Ez a rendelet teljes egészében
kötelező és közvetlenül alkalmazandó valamennyi tagállamban.
Kelt Brüsszelben, -án/-én.
                                                                       a
Tanács részéről
                                                                       az
elnök
[1]               HL L 28., 2013.3.1., 8. o.
[2]               HL L 16., 2012.1.19., 1. o.
[3]               HL L 319., 2011.12.2., 56. o.
[4]               HL L 58., 2013.3.1., 8. o.